Медаль зэмылIэужьыгъуих
Мэзкуу дэт Ярыгин Иван и цIэр зезыхьэ бэнэкIэм и уардэунэм мы махуэхэм щекIуэкIащ лIэужьыгъуэ псори къызэщIэзыубыдэ каратэмкIэ ныбжьыщIэхэм я урысейпсо зэхьэзэхуэ. Абы хэтащ щIыналъэ 28-м икIа спортсмен 400-м щIигъу.
Къэбэрдей-Балъкъэрым и лIыкIуэхэм зэхьэзэхуэм медаль зэмылIэужьыгъуих къыщахьащ. Зыхэта гупхэм нэхъ лъэщу къыщыщIэкIащ Жэмбей Астемыр (кг 55-рэ), Бышэн Залым (кг 75-рэ), Кольжанов Никитэ (кг 75-рэ), Магомедов Асхьэбалий (кг 90-м щIигъу) сымэ. Дыжьын медалыр къихьащ килограмм 85-рэ зи хьэлъагъхэм я гупым щыбэна Къумахуэ Суфян. ТхьэлI Анзор (кг 70) ещанэ хъуащ.
Спортсменхэр зэхьэзэхуэм хуагъэхьэзыращ Сэбаншы Мурат, Шахмурзаев Шахмурзэ, Мэкъуауэ Алан, КIэш Даут, Маслов Андрей сымэ.
КЪЭХЪУН Бэч.
